**הנחיות כלליות למילוי טופס בקשה למעונות לסטודנטים**

**קרא בעיון לפני מילוי הטופס. הטופס מחייב הגשה בצירוף כל המסמכים הנדרשים**. הסברים נוספים קיימים בגוף טופס הבקשה. **יש להכין מראש את כל המסמכים הרלוונטיים בקבצי pdf בלבד**. במידה שתיעצר בעת המילוי עקב חוסר במסמך מסוים, תצטרך להתחיל מחדש.

כל ניסוח בלשון זכר מיועד לסטודנטים ולסטודנטיות במידה שווה.

הפסקת לימודים, חופשת לימודים או סיום לימודים, מבטלים לאלתר את זכות המגורים במעונות.

**טופס זה מיועד לסטודנטים הלומדים לתואר ראשון**

**את טופס הבקשה יש למלא בפורטל האישי - הבקשות שלי - צור בקשה.**

**סטודנטים חדשים שאינם תושבי חיפה והסביבה, וממלאים את הבקשה בהתאם לתאריכים המופיעים באתר המעונות, יבחרו בסוג בקשה – מעונות הסמכה – חדשים.**

**סטודנטים חדשים תושבי חיפה והסביבה, סטודנטים ותיקים, זוגות ומשפחות (חדשים + ותיקים),**

**יבחרו בסוג בקשה – מעונות הסמכה – ותיקים.**

מספר בקשות יישלחו באופן מדגמי לבדיקת אמינות הנתונים.

**שימו לב:**

* יש למלא את הבקשה עבור הסמסטר שבו מבקשים לגור במעונות.
* השדות המסומנים בכוכבית הינם שדות חובה.
* סטודנטים חדשים מקבלים מעונות תחתון/עמים. אין צורך למלא בקשות שיבוץ.
מעונות שאינם מסוג תחתון/עמים יינתנו רק אם הינך בודד בארץ או בעל נכות של 50% ומעלה. במקרים אלה ניתן לבקש את מעונות: קנדה, משופצים, מזרח ישן, מזרח חדש, נווה אמריקה.
* לאחר סיום מילוי הטופס, יש לגלול למעלה חזרה לתחילת הטופס, ללחוץ על "קבצים מצורפים" ולהעלות את כל מסמכי החובה המסומנים בכוכבית.

**מצבים רפואיים:**

* **סטודנטים בעלי מוגבלות**, יצרפו אישור רשמי הכולל את אחוזי הנכות (ממשרד הביטחון/ביטוח לאומי/משרד העבודה והרווחה והשירותים הציבוריים). 50% נכות ומעלה – זכאות אוטומטית למעונות.
* אם הנך נדרש **להתאמות נגישות** בשל היותך אדם עם מוגבלות, ניתן לפנות למשרד המעונות לא יאוחר מ- 14 יום מקבלת הודעת הזכאות על המעונות. ככל שהבקשה תוגש לאחר 14 יום, ההתאמה תסופק במידת האפשר.
* **התאמת מעונות עפ"י מצב רפואי:**
סטודנטים שנרשמו למעונות ומבקשים התאמה לאור מצבם הרפואי מתבקשים למלא:

טופס בקשה לאבחנה (יש להוריד מאתר המעונות).

ויתור על סודיות רפואית (יש להוריד מאתר המעונות).

את הטפסים יש לשלוח למייל med\_requests@technion.ac.il בצירוף מסמכים רפואיים רלבנטיים. ללא מסמכים לא ניתן יהיה לתת חוות דעת. המידע יועבר לרופא הטכניון ותשובה תשלח במייל מהמשרד. החלטת רופא הטכניון הינה סופית וקובעת.

***סטודנט שיעזוב את המעונות במהלך הסמסטר יישלם שכר דירה עד סוף אותו סמסטר.***

***תשובות לבקשת המעונות – תשלחנה בדואר האלקטרוני.
באחריות הסטודנט לעקוב אחר כל ההודעות הנשלחות בנוגע למעונות.
ניתן לעקוב אחר מצב הבקשה בפורטל תחת "הבקשות שלי".***